Izvor: N1

Ministar poljoprivrede, šumarstva i vodoprivrede Branislav Nedimović izjavio je da je paradajz koji je nedavno iz Turske uvezen u Srbiju apsolutno bezbedan za ishranu.

On pojasnio da je reč o pogrešnoj deklaraciji na gajbicama paradajza, na kojima je, kako su ranije preneli mediji, navedeno da kora nije za ljudsku upotrebu.

"Apsolutno nema nikavih problema za ljudsku ishranu, već je pogrešno deklarisno", rekao je Nedimović.

Prema njegovim rečima, fitosanitarna inspekcija je 21. marta sprovela kontrolu te pošiljke iz Turske i sve je bilo u redu. Nedimović nije mogao da saopšti kako je došlo do greške u deklaraciji, te najavio da će odgovorni biti sankcionisani.

On je rekao da će resorno ministarstvo Srbije danas objaviti iz kojih je sve država uvezen paradajz u Srbiju.